عدالت ناظیری بکیر بوزداغ، ونیز کومیسیونو طرفین‌دن 16 نیسانداکی رفراندوم مدتینه باغلی راپور حاضیرلانماسی‌نین، منفی حیس میدانا گتیرمه تلاشی اولدوغونو سؤیله‌دی.
بکیر بوزداغ، آلمان مطبوعاتیندا و بعضی مطبوعات یایین اورقان‌لاریندا یئر آلان آنایاسا دییشیک‌لیگینه باغلی راپورینی قیمتلندیردی.
بوزداغ؛
"ونیز آنایاساسی‌نین آنایاسا دییشیکلیگیله باغلی راپور حاضیرلاماسی‌نین و آوروپا شوراسینا تقدیم ائدیله‌جک اولماسی‌نین معناسی، تورکیه‌نین رفراندومو سوره‌جینی ائتکیلمکدیر. بیر منفی حیس یارادیلماسینا قاتقی وئرمک‌دیر. "دئدی.
راپورون گیزلی اولدوغونو، هله آچیقلانمادیغینی ایفاده ائدن بوزداغ، بونا قارشی‌لیق راپور مطبوعاتا سیزماسی‌نین، سیزدیریلماسی‌نین ائتیک و قبول ائدیله بیلر بیر وضعیت اولمادیغینی ایفاده ائتدی.
تاسلاق راپورون مئدیادا گئنیش یئر آۀدیغینی بیل‌دیرن بوزداغ، ونیز کومیسیونونون، آوروپا شوراسی‌نین آنایاسا ائتمه پروسه‌سینده دگر وئردیگی متخصص بیر کومیسیون اولدوغونو دیله گتیردی.
بوزداغ، ونیز کومیسیونونون تورکیه‌ده حکومت سیستمینی دییش‌دیرن آنایاسا دییشیک‌لیگی‌نین تورکیه بؤیوک میلت مجلیسینده قبول ائدیلدیک‌دن سونرا تورکیه‌یه گلدیگینی خاطیرلاتدی.
بوزداغ؛
"ونیز کومیسیون، تورکیه‌یه مصلحت ائدیب آنایاسا دییشیک‌لیگی‌نین بعضی یئرلرینده مثبت دییشیک‌لیک‌لر ائدیلمه‌سینی آرزو ائدیرسه، دییشیک‌لیک آنایاسا کومیسیونوندا، تورکیه بؤیوک میلت مجلیسی عمومی قورولوندا گؤروشولورکن بو ایستیقامتده آچیقلامالاری اولماسی و یا تورکیه‌یه گلیب دانیشیق‌لار ائتمه‌سی لازیمدی. اما بو مدت بیتدیک‌دن سونرا بوتون بون‌لار ائدیلیر. کومیسیونون راپور حاضیرلاماسی‌نین، تورکیه‌یه مصلحت، رهبرلیک یاپماسیلا اوزاق‌دان یاخین‌دان بیر علاقه‌سی یوخدور. چونکی مجلیس مدتی بیتدی. بون‌دان سونرا بو متنه ​​کیمسه‌نین توخونما ایمکانی یوخ "دئدی.
ونیز کومیسیونو‌نون رفراندومو مدتینه باغلی راپورییلا طرف حالینا گلدیگینی ایفاده ائدن بکیر بوزداغ، راپور عدالت‌لی و اوبژکتیو اولمادیغینی دا دیله گتیردی.
